钦定古今图书集成/方舆汇编/职方典/第1479卷 > 楚雄府城池考 通志
## 钦定古今图书集成/方舆汇编/职方典/第1479卷 > 楚雄府城池考 通志

本府。〈楚雄县附郭。〉

楚雄府城池　，明洪武十六年建，高二丈五尺，厚一丈，周七里三分，池深一丈五尺。设六门：东曰“平山” ，南曰“广运” ，西曰“德胜” ，北曰“永镇” ，东南曰“德化” ，西南曰“仁福。” 初，城筑于爨蛮，洪武中，都督袁义谓“南山高峻近郭，寇据以临城，是资敌也。” 因绘城山以上，御笔抹之，适当其巅，义遂改筑焉，后渐圮。隆庆戊辰，分巡任惟钧改筑。万历二十八年东南圮兵道孟醇重修，崇祯五年同知窦敬禹复修，增高三尺，厚二尺。末年，土酋沙定洲围城，副使杨畏知建敌台十五座坚守，民赖以全。

皇清康熙五年，总兵马宁、知府史光鉴修。十九年地。

震城崩

外州县

定远县城“池　明洪武二十二年建，筑土城。成化间甃以砖石，高一丈馀，周一里三分，池深六尺。明末圮。”

皇清康熙十一年，知县田元恺重修。按《县志》，门三座

东曰“清平” ，南曰“永安” ，西曰“太和。” 北门闭，今新开，名曰“太平。” 建《真武》于上。东楼存，南楼废，西楼亦废。康熙四十年重修。

广通县城池　明万历四十五年，巡按御史毛堪檄知县萧惟馨建砖城，高一丈八尺，周三里三分，池深五尺。天启元年，知县刘之范修。明末流寇，毁城楼。

皇清顺治十七年，知县张京鍷、耿弘启同修。按《府志》

四门：东曰“向阳” ，南曰“南薰” ，西曰“镇楚” ，北曰“拱极” ，门各有楼。康熙十九年，地震崩坏。今止开东、西、南三门，北闭。

定边县城池　明成化三年，知县祝子昌筑土城，周二百馀丈，高一丈二尺，无池。今存废址。按《县志》，“建设与《通志》” 同，表以三门，门皆设楼。壬辰年地震倾圮。

皇清康熙二年，知县牟从周重建土城一座，周一百

丈，高一丈，厚八尺，无城垛，开四门。谯楼四座，东迎禧，南毓秀，西钟灵，北丰乐。按《府志》：“康熙二十五年署县按察司经历汪牧建东、西、南三门。” 南安州城池　，旧无城，明万历丁亥通判梅友篁筑土城。崇祯壬申野贼破城，御史姜思睿题请，调副总兵商士杰督建石城，高一丈六尺，周五里有奇，后倾圮。

皇清康熙八年知州米璋重修。按《州志》：东西二门：东

曰“长泰” ，西曰“永安” ，又设小东门。康熙十九年，地大震，城垣又尽倾坏。五十一年，知州张伦至，与同城文武公捐逐渐修理。

镇南州城池　，古无城。明隆庆二年，知州黄袍建土城，后地震倾圮。万历四十二年，知州尹为宪甃以砖石，高二丈，周三里馀，无池。明末圮，守道丁继善修。

皇清康熙八年，久雨倒塌，知州卞廷松修，按《府志》，门

楼四座：东曰“巩华” ，南曰“文明” ，西曰《来远》，北曰“龙泉。” 康熙十九年，地震，复崩塌。二十四年，知州岑鹤及周兴镐复修东、西门楼二座。四十年，知州陈元建南门楼一座，中奉魁星，以培风脉。。